PRESSEMELDING 13.11.2016



**5 gode grunner til å besøke Boligmessen i Mosjøen**

**Neste helg 20. – 22. november blir det full aktivitet i Mosjøhallen. Det er tid for årets Boligmesse, og her får du 5 gode grunner til å ta en tur.**

Prosjektleder, administrerende direktør og eier Stewart L. Stjernholm fra messearrangøren Compass Fairs AS er allerede på plass i Mosjøen. Han mener hele Helgeland kan glede seg. - I fjor var messen uten kjøkkenleverandør, og i år er jeg derfor veldig glad for at IKEA er på plass med stor kjøkkenutstilling. Utover det har vi fått til en bra miks av det folk trenger til å oppgradere bolig og hytte.

***Hvorfor bør folk besøke Boligmessen?***
- Messen er et stort løft for det lokale næringslivet. Her samles boligbransjen og blir tilgjengelig for publikum i en helg. Messe er både attraktivt og morsomt. Vi pleier å si at ingen trenger alt vi tilbyr, men alle trenger noe.

Her er Stewarts 5 grunner til å besøke Boligmessen i Mosjøhallen.

**1. Snakk med eksperter**
De som stiller på Boligmesse kan sine saker! Det er ekspertene som kommer for å representere bedriften, så du får den beste hjelpen som finnes på området. NB! Husk plantegninger for best mulig hjelp.

**2. Spar penger**
Messekupp er et begrep av en grunn. Du kan spare mange gode kroner på Boligmessen på ting du har planlagt å investere i, fordi utstillerne gjerne byr på ekstra gode priser.

**3. Oppdag nye ting**
Det er mange som får helt nye ideer etter å ha besøkt Boligmesse. Utstillerne har gjerne løsninger og ideer som du ikke hadde tenkt på, eller viser frem ting du ikke visste fantes.

**4. Vær der det skjer**
Utstillerne er på plass for deg hele helgen. I tillegg kommer Sinnasnekker’n både lørdag og søndag. Han holder foredrag og leder morsomme konkurranser med flotte premier. Les messeavis med nyheter, program, utstillerliste og tilbud på [www.boligmesse.no](http://www.boligmesse.no/)

**5. Støtt en god sak**Søndag kl. 14 auksjonerer IKEA bort alle sine varer på sin stand. Sinnasnekker’n er auksjonarius.
Inntektene går til UNICEF.

**Åpningstider:** Fredag kl. 12 – 19 Lørdag kl. 10 – 18 Søndag kl. 10 – 17  **Prosjektleder:** Stewart L. Laursen, tlf. 928 89 700, e-post: stewart@boligmesse.no